রুম টেম্পারেচারে মাখন ও ক্রিম চীজ গলিয়ে নিন। চীজ ভাল করে বিট করে স্মুথ করে নিন। এর পর এতে চিনি দিয়ে আবারো বিট করুন। চিনি গলে আসলে এতে হেভি ক্রিম দিয়ে বিট করে এরপর চিনির সিরা দিন। চিনির সিরা বানাতে আধা কাপ চিনিতে ৩ টেবিল চামচ পানি ব্যবহার করুন। চিনি গলে ঘন সিরা হলে নামিয়ে ঠান্ডা করে নিবেন। ভাল করে মিশিয়ে আধা ঘন্টা ফ্রিজে রাখুন। বিস্কিট এর গুড়া মাখন দিয়ে মেখে রাখুন। জেলী বানাতে কড়াইয়ে স্ট্রবেরী পাল্প ও চিনি দিয়ে জ্বালাতে থাকুন। ঘন হয়ে এলে নামান। ছোট ছোট গ্লাসে প্রথমে বিস্কুট এর লেয়ার দিন। টুকরা করা স্ট্রবেরী পছন্দমত সাজান। এরপর চীজ ক্রিমের লেয়ার তার উপর উষ্ণ ঠান্ডা করা জেলির লেয়ার দিয়ে সাজিয়ে ফ্রিজে রাখুন ২ ঘন্টা। জমে গেলে পরিবেশন করুন।